**Obec Bitarová, so sídlom Bitarová 94, 010 04 Bitarová, IČO: 00 648 957**

zastúpená starostom Juraj Drdák **vyhlasuje,** v súlade s ustanovením § §9a zákona č. 138/1991 Zb. o majetku obcí v znení neskorších predpisov a v súlade s ustanovením § 281 – 288 zákona č. 513/1991 Zb. Obchodný zákonník v znení neskorších predpisov

**obchodnú verejnú súťaž**

o najvhodnejší návrh na uzavretie zmluvy na prenájom nehnuteľného majetku obce Bitarová za nasledovných podmienok:

1. **Prenajímateľ** (ďalej len „vyhlasovateľ súťaže“)

Obec Bitarová, so sídlom Bitarová 94, 010 04 Bitarová, IČO: 00 648 957, zastúpená starostom Jurajom Drdákom

1. **Predmet obchodnej verejnej súťaže**

Predmetom obchodnej verejnej súťaže je prenájom nebytových priestorov v obci Bitarová v stavbe – OBCHODNÁ JEDNOTKA so súpisným číslom 95 postavenej na pozemku registra „C“ parcelné číslo 1/4 zastavané plochy a nádvoria o výmere 1101 m2 v k. ú Bitarová, konkrétne priestory bývalého pohostinstva, skladové a ostatné plochy (vstup, rampa, chodba, kotolňa, terasa, WC, kancelária, miestnosť upratovačky) o celkovej výmere 211,29 m2.

**Súťažné podmienky:**

1. Navrhovateľom (uchádzačom) môže byť právnická osoba alebo fyzická osoba – podnikateľ so sídlom v Slovenskej republike, ktorá má oprávnenie vykonávať činnosti spojené s pohostinskou činnosťou.
2. Návrh predloží navrhovateľ najneskôr do **26.08.2024** do 12:00 hod. na adresu vyhlasovateľa súťaže Obec Bitarová, so sídlom Bitarová 94, 010 04 Bitarová v uzavretej a zapečatenej obálke s nápisom „***Súťaž – prenájom nebytových priestorov - NEOTVÁRAŤ***“, na ktorej zároveň uvedie svoje obchodné meno a sídlo resp. miesto podnikania.

Súťažný návrh môže byť doručený osobne do podateľne Obce Bitarová, Bitarová 94, 010 04 Bitarová (v úradných hodinách) alebo zaslaný poštou na adresu vyhlasovateľa súťaže. V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi. Doručený súťažný návrh musí byť opatrený podacou pečiatkou vyhlasovateľa s vyznačením dátumu a času doručenia. S ohľadom na zachovanie tajnosti obsahu predložených ponúk do dňa ich otvorenia sa doručovanie elektronickými prostriedkami nepripúšťa a na ponuky doručené do elektronickej schránky vyhlasovateľa sa nebude prihliadať.

1. **Termín obhliadky** predmetu súťaže (nebytových priestorov): v hociktorý pracovný deň - na termín obhliadky je potrebné sa telefonicky nahlásiť najmenej 24 hodín pred jej uskutočnením na tel. č.: 0910 222 257.
2. **Návrh musí obsahovať:**
	1. Identifikačné údaje navrhovateľa (obchodné meno, miesto podnikania, IČO pri fyzických osobách – podnikateľoch a obchodné meno, sídlo a IČO pri právnických osobách); účasť fyzických osôb – nepodnikateľov vzhľadom na účel nájmu sa nepripúšťa
	2. Označenie kontaktnej osoby navrhovateľa (meno, priezvisko, tel. číslo, email)
	3. Písomné čestné prehlásenie navrhovateľa, že súhlasí s podmienkami verejnej obchodnej súťaže,
	4. Písomné čestné vyhlásenie navrhovateľa o tom, že má splnené všetky daňové a iné povinnosti voči vyhlasovateľovi,
	5. Potvrdenie príslušného okresného súdu nie staršie ako 30 dní ku dňu podania návrhu, že na navrhovateľa nebol vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
	6. Podnikateľský zámer so zameraním na rozsah poskytovaných služieb a udržateľnosť prevádzky.
	7. Návrh zmluvy o nájme nebytových priestorov: Účastník súťaže je povinný spracovať návrh zmluvy o nájme nebytových priestorov podľa vzoru, ktorý je neoddeliteľnou prílohou súťažných podmienok. Ustanovenia návrhu nájomnej zmluvy v priloženom vzore sú záväzné a nemenné. Účastník je povinný doplniť len tieto vyznačené údaje:
		1. **identifikačné údaje** (v záhlaví zmluvy)

– ak je účastník súťaže zapísaný v inom ako obchodnom registri, uvedie zápis v inom registri;

– ak ide o fyzickú osobu – podnikateľa, popri údajoch uvedených vo vzore zmluvy uvedie obchodné meno, meno a priezvisko, ako aj rodné priezvisko, miesto podnikania, číslo živnostenského oprávnenia, dátum narodenia, štátne občianstvo;– ak niektorým z uvedených identifikačných údajov účastník súťaže nedisponuje, možno ho z návrhu zmluvy vypustiť, za podmienky, že bude jednoznačne identifikovateľný;

* + 1. **Výšku nájmu** (v čl. IV zmluvy) – číslom a slovom; vyhlasovateľ súťaže určuje minimálnu výšku nájmu **200 €/mesiac**.
		2. **Minimálna doba trvania nájmu** (v čl. V ods. 1 zmluvy), pričom najkratšia prípustná doba je **3 roky**

Návrh nájomnej zmluvy musí byť spracovaný v slovenskom jazyku a zo strany účastníka riadne podpísaný oprávnenou osobou oprávnenou konať v mene a na účet navrhovateľa. Návrh zmluvy je potrebné predložiť v štyroch vyhotoveniach.

Každý účastník súťaže môže podať iba jeden návrh na uzatvorenie zmluvy o nájme nebytových priestorov. Návrh podaný neskôr tým istým účastníkom súťaže ruší jeho predchádzajúce podané návrhy. Predložený návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov.

Účastník predkladá svoj návrh v písomnej forme v slovenskom jazyku.

1. Na vyhodnotenie predložených návrhov vymenuje vyhlasovateľ 7 člennú komisiu, ktorá vyhodnotí predložené návrhy. Otváranie obálok so súťažnými návrhmi a ich vyhodnotenie sa uskutoční najneskôr do 5 pracovných dní odo dňa uplynutia lehoty na podanie súťažného návrhu v sídle vyhlasovateľa súťaže. Otváranie obálok je neverejné. Vyhodnocovať sa budú len tie návrhy, ktoré boli predložené v stanovenom termíne a ktorých obsah zodpovedá uverejneným podmienkam súťaže.
2. Vyhlasovateľ súťaže oznámi výsledky hodnotenia jej účastníkom písomne v lehote do 10 pracovných dní odo dňa vyhodnotenia obchodnej verejnej súťaže.
3. Predložené návrhy sa budú posudzovať na základe nasledovných hodnotiacich kritérií:

a) **výška ročného nájomného**

b) **minimálna dĺžka trvania zmluvy**

c) **dĺžka praxe v odbore**

d) **podnikateľský zámer**

Spôsob hodnotenia kritérií je nasledovný – body sa prideľujú na základe váhy pre jednotlivé kritéria:

1. **výška ročného nájomného:** Navrhovateľovi, ktorý ponúkne najvyššiu sumu **ročného nájomného**, sa pridelí 50 bodov (ako max. počet bodov). Ostatným navrhovateľom sa pridelia body podľa **priamej úmery** [ponúknutá výška ročného nájomného vydelená najvyššou ponúknutou cenou vynásobená max. počtom bodov (50)];
2. **minimálna dĺžka trvania zmluvy:** Navrhovateľovi, ktorý ponúkne najdlhšiu minimálnu dĺžku trvania zmluvy, sa pridelí 10 bodov (ako max. počet bodov). Ostatným navrhovateľom sa pridelia body podľa **priamej úmery** [ponúknutá minimálna dĺžka trvania zmluvy vydelená najvyššou ponúknutou dĺžkou trvania vynásobená max. počtom bodov (10)]
3. **dĺžka praxe v odbore 10:** Navrhovateľovi, ktorý preukáže najdlhšiu prax v odbore, sa pridelí 10 bodov (ako max. počet bodov). Ostatným navrhovateľom sa pridelia body podľa **priamej úmery** [preukázaná dĺžka praxe vydelená najvyššou preukázanou dĺžkou praxe vynásobená max. počtom bodov (10)]
4. **podnikateľský zámer 30:** Navrhovateľovi, ktorý predloží najlepšie ohodnotený podnikateľský zámer súťažnou komisiou sa pridelí 30 bodov (ako max. počet bodov). Ostatným navrhovateľom sa podľa kvality obsahu podnikateľského zámeru pridelia body od 1 do 29.

Úspešným navrhovateľom bude ten, kto získa najvyšší počet bodov v súčte za všetky 4 kritéria hodnotenia, a to v súčte bodov od všetkých hodnotení jednotlivých členov súťažnej komisie.

Súťažná komisia určí poradie návrhov aj na druhom resp. treťom mieste pre prípad, ak by z akýchkoľvek dôvodov nedošlo k uzatvoreniu zmluvy o nájme nebytových priestorov s víťazom súťaže; vyhlasovateľ v takom prípade môže vyzvať k uzatvoreniu zmlúv navrhovateľa ďalšieho v poradí.

1. **Ďalšie podmienky vyhlasovateľa:**
	* 1. vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,
		2. vyhlasovateľ si vyhradzuje právo odmietnuť všetky predložené návrhy (§ 287 ods. 2 zákona č. 513/1991 Zb. Obchodného zákonníka) a ukončiť obchodnú verejnú súťaž bez výberu súťažného návrhu,
		3. návrh nemožno odvolať po jeho doručení vyhlasovateľovi,
		4. vyhlasovateľ si vyhradzuje právo meniť všetky uvedené podmienky obchodnej verejnej súťaže, odmietnuť všetky návrhy a ukončiť súťaž alebo predĺžiť lehotu na vyhlásenie výsledku OVS,
		5. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
		6. vyhlasovateľ si vyhradzuje právo v prípade zistenia, že súťažný návrh je neúplný alebo nespĺňa podmienky požiadaviek vyhlasovateľa uvedených v súťažných podkladoch vyradiť návrh z obchodnej verejnej súťaže,
		7. vyhlasovateľ si vyhradzuje právo v prípade, že bude predložený do OVS v termíne na predkladanie súťažných návrhov iba jeden návrh, ktorý splní podmienky účasti, môže komisia menovaná starostom na vyhodnotenie súťažných návrhov takýto návrh vyhodnotiť ako víťazný,
		8. navrhovatelia nemajú nárok na úhradu nákladov spojených s účasťou na súťaži
		9. v prípade, že nebude s úspešným navrhovateľom uzatvorená zmluva z dôvodov na strane navrhovateľa, môže vyhlasovateľ uzavrieť zmluvu o nájme nebytových priestorov s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
		10. vyhlasovateľ je oprávnený rokovať o uzatvorení zmluvy o nájme nebytových priestorov aj v prípadoch ak z akýchkoľvek dôvodov navrhovateľ, ktorého ponuka bola najvyššia, neuzavrie zmluvu o nájme nebytových priestorov v lehote určenej vyhlasovateľom súťaže,
		11. vyhlasovateľ si vyhradzuje právo odmietnuť navrhovateľa v prípade ak tento je, alebo v minulosti bol dlžníkom vyhlasovateľa,
		12. zmluvu o nájme nebytových priestorov je navrhovateľ povinný uzatvoriť do 7 dní od vyhodnotenia OVS komisiou zriadenou starostom obce.
2. **Všeobecne záväzné právne predpisy dodržiavané pri verejnej obchodnej súťaži:**

- zákon č. 513/1991 Zb. Obchodný zákonník v znení neskorších predpisov,

- zákon č. 40/1964 Zb. Občiansky zákonník v znení neskorších predpisov,

- zákon č. 138/1991 Zb. o majetku obcí v znení neskorších predpisov,

- zákon č. 116/1990 Zb. o nájme a podnájme nebytových priestorov v znení neskorších predpisov.

**\_\_\_\_\_\_\_\_\_\_\_\_\_\_\_\_\_\_\_\_\_**

**Obec Bitarová**

Juraj Drdák

starosta